יואב אבני

יואב אבני (נולד ב־24 בנובמבר 1969) הוא סופר, עורך, מלווה כותבים ומתרגם ישראלי.

 קורות חיים 
אבני נולד בגבעתיים וגדל במושב שדי חמד. מתגורר בתל אביב. הוא בעל תואר ראשון בכלכלה וניהול מאוניברסיטת תל אביב ותואר שני בתקשורת מאוניברסיטת קלארק. זוכה פרס גפן על ספריו "הרצל אמר" ו"החמישית של צ'ונג לוי".

 ספריו 
איזה מטומטמים האמריקאים (1995) - OCLC 34547818
ספרו הראשון, איזה מטומטמים האמריקאים, יצא לאור בשנת 1995 בהוצאת תמוז. סיפורים ממנו התפרסמו גם בכתב העת מאזנים ובמגזינים האמריקניים Zeek ו-Words Without Borders.

מהדורה דיגיטלית של ספר הביכורים שלו יצאה לאור באוגוסט 2013 תחת השם "האורות שלך דולקים".

שלושה דברים לאי בודד (2006) – OCLC 232668991
ספרו השני והרומן הראשון שלו, רב המכר שלושה דברים לאי בודד, פורסם בשנת 2006 בהוצאת כנרת זמורה־ביתן דביר. הספר הוא אגדה מודרנית שגיבורה הוא שכיר היי־טק ישראלי היוצא לנסיעת עבודה לקו־טנ־גנט, אי בדיוני באוקיינוס ההודי. "שלושה דברים לאי בודד" היה מועמד לפרס גפן למדע בדיוני ופנטזיה בקטגוריית ספר המקור הטוב ביותר לשנת 2007.

החמישית של צ'ונג לוי (2009) – 
ספרו השלישי, החמישית של צ'ונג לוי, יצא לאור במאי 2009 בהוצאת כנרת זמורה־ביתן דביר. גיבורו הוא צ'ונג לוי – בן לעובדת זרה מסין ולאב אוהד קבוצת בית"ר ירושלים. הספר מתרחש בישראל, בקיץ של 2017. "החמישית של צ'ונג לוי" זכה ב"פרס גפן" למדע בדיוני ופנטזיה בקטגוריית ספר המקור הטוב ביותר לשנת 2010.

הרצל אמר (2011) – 
ספרו הרביעי, הרצל אמר, יצא לאור בנובמבר 2011 בהוצאת כנרת זמורה־ביתן דביר. בבסיס הרומן ההנחה כי תוכנית אוגנדה התקבלה וישראל הוקמה במזרח אפריקה. "הרצל אמר" זכה ב"פרס גפן" למדע בדיוני ופנטזיה בקטגוריית ספר המקור הטוב ביותר לשנת 2012.

לחצות נהר פעמיים (2016) – 
ספרו החמישי, לחצות נהר פעמיים, יצא לאור במרץ 2016 בהוצאת כנרת זמורה־ביתן דביר. הרומן מתרחש בחורף גשום במיוחד במהלכו מגיח בעל חיים מיתולוגי אל נחל הירקון.

כשהעולם התהפך (2022)

ספר הנוער הראשון של אבני. כשהעולם התהפך ראה אור במרץ 2022 בהוצאת כתר.

הספר נבחר למצעד הספרים של משרד החינוך תשפ"ג.

הספר אושר על ידי ועדת "סל תרבות ארצי".

הספר נבחר ל"רשימה הקצרה" של פרס גפן 2023.

שעוני נוכחות (2024)
ספרו השביעי, שעוני נוכחות, יצא לאור בדצמבר 2024 בהוצאת כתר.

באוקטובר, 2026, שעוני נוכחות יראה אור בבריטניה וארצות הברית תחת השם "Time Clocks" בהוצאת "Roundfire books" הלונדונית.

תרגומים
אבני השתתף בסדרת "הרפתקה" של הוצאת אוקיינוס ומודן, שבה סופרים ישראלים מתרגמים קלאסיקות ספרותיות אהובות עליהם. במסגרת הסדרה תרגם מאנגלית בשנת 2010 את ספרו של צ'ארלס קינגסלי "ילדי המים", בשנת 2013 את ספרו של ריצ'רד אדמס "גבעת ווטרשיפ", בשנת 2014 את "משפחתי וחיות אחרות" מאת ג'רלד דארל, בשנת 2016 את ספרה של מרי נורטון "הלקחנים", ובשנת 2018 את ספרו של ג'יימס מתיו ברי "פיטר פן". בשנת 2023 תרגם ספר נוסף של מרי נורטון, המיטה המעופפת.

קישורים חיצוניים



 הבלוג של יואב אבני
 דף סופר באתר כנרת-זמורה-ביתן









סיפורים קצרים נבחרים
 טית עבור טורמאנקים, פרויקט מאורות 2010
 שמונה דקור, פרויקט מאורות 2012
 שנים של שיעורי נגינה בחצוצרה+מרשו, אתר המחבר
 האורות שלך דולקים באתר אינדיבוק

על שלושה דברים לאי בודד
 דף הספר
 שלושה דברים לאי בודד באתר ההוצאה
 ריאיון עם רונה קופרבוים, ידיעות אחרונות

 ביקורת, הגר ינאי, גלובס
 "היו שלום ותודה על הדגים", ביקורת, גלעד סרי לוי, ספר חברה תרבות

על החמישית של צ'ונג לוי
 דף הספר
 החמישית של צ'ונג לוי באתר ההוצאה
 טריילר לספר

 ביקורת, אריאל שנבל, מקור ראשון
 ביקורת, אריק גלסנר, מעריב
 "השלישי של יואב אבני", ביקורת, גלעד סרי לוי, ספר חברה תרבות

על הרצל אמר
 דף הספר
 פרק ראשון מתוך הרצל אמר, וואלה


 מפת גבולות ארצנו על פי הרצל אמר

על לחצות נהר פעמיים
 דף הספר



 רן בן נון, ידיעות אחרונות, מוסף 24 שעות, 18 באפריל 2016

על כשהעולם התהפך
 דף הספר


על שעוני נוכחות
 דף הספר







על סדרת הרפתקה
 אתר הסדרה
 ילדי המים, אחרית דבר מאת המתרגם באתרו של יואב אבני
 גבעת ווטרשיפ, אחרית דבר מאת המתרגם באתרו של יואב אבני
 משפחתי וחיות אחרות, אחרית דבר מאת המתרגם באתרו של יואב אבני
 פיטר פן, אחרית דבר מאת המתרגם באתרו של יואב אבני

 הערות שוליים 

קטגוריה:מתרגמים ישראלים
קטגוריה:מתרגמים מעברית לאנגלית
קטגוריה:סופרים ויוצרים זוכי פרס גפן
קטגוריה:סופרים ישראלים
קטגוריה:סופרים כותבי עברית
קטגוריה:שדי חמד: אישים
קטגוריה:בוגרי התיכון האזורי עמי אסף
קטגוריה:בוגרי אוניברסיטת תל אביב
קטגוריה:בוגרי אוניברסיטת קלארק
קטגוריה:ישראלים שנולדו ב-1969